Number One Remix

"Number One Remix" ni wimbo uliotoka tarehe 6 Januari 2014 kutoka kwa msanii wa muziki wa kizazi kipya kutoka nchini Tanzania - Diamond Platnumz akimshirikisha Davido kutoka nchini Nigeria. Wimbo unatoka katika albamu ya A Boy From Tandale na wa kwanza kutolewa kama single kutoka katika albamu hiyo. Huu ndio wimbo wa kwanza wa Chibu kuimba na msanii kutoka nchi za nje, halkadhalika kutoka nchini Nigeria. Wimbo unafungua njia mpya ya mahusiano ya kisanii kati ya Wanigeria na Watanzania. Kabla ya hapa, Chibu hakuwahi kufanya kazi na msanii yeyote yule kutoka Nigeria. Huu ulikuwa mwanzo mzuri kwa kazi za baadaye za Chibu.

Wimbo huu umetayarishwa na Sheddy Clever kupitia Burn Records. Toleo halisi lilitoka tarehe 2 Septemba, 2013 na video kufanywa nchini Kenya chini ya Ogopa Videos - ambao hao ndio waliofanya video ya "Kesho". Video ya remix iliongozwa na Clarence Peters chini ya "Capital Dreams Pictures" ya nchini Nigeria. Chibu amefanya video moja tu na Capital Dreams, 2 na Ogopa Videos (Kesho na Number One halisi), 2 na Moe Mussa (Bum-Bum na Hallelujah), 7 na Godfather (Mdogo Mdogo, Ntampata Wapi, Nana, Utanipenda, Kwetu na Make Me Sing) halafu wengine kina Gbenga Sesan (Eneka), Kenny (Sikomi), Nicorux (Salome, Bado, Kokoro, Aiyola na nyenginezo). 

Tazama pia
A Boy from Tandale

Marejeo

Jamii:Nyimbo za 2014
Jamii:Nyimbo za Diamond Platnumz